شەفەق نیوز/ تیمەیل نویسینگەی نەهیشتن تاوانی سەر وە وەڕێوەبەرایەتیی پۆلیس سۆران، دوو کەس وە دزین پارە و چەك و بڕیگ كەلوپەل دەسگیر كرد و لێكۆڵینەوە وەگەردیان وەردەوامە.
موقەدەم شەماڵ دێواری، قسەکەر وەڕێوەبەرایەتیی پۆلیس سۆران، ئمڕوو دووشەممە راگەیان: "دویای ئاگاداركردن نویسینگەی نەهیشتن تاوانی سۆران وە بوین چەن رویداویگ دزی هاوشیوە لە گەڕەكەیل قەندیل، وەستا ڕەجەب و ئیسقەڵا لە شار سۆران، ک بڕیگ پارە و چەكیگ  دەوانچەی (HS) كرواتی دزیایە، لە لێكۆڵینەوە ئەرای رێك خریا و تیمەیل نویسینگەی نەهیشتن تاوان سۆران دەسکردنە  لێكۆڵینەو لە رویداوەیل، سەرەنجام دویای رەنج و مەینەتی تیمەیل ئەرا ماوەی درویژیگ، توەنست توومەتبار سەرەكی دەستنیشان بکەن و دادوەری لێكۆڵینەوە ئاگادار کریا و بڕیار دریا وە دسگیركردن توومەتبار''.
وتیش: "دویای دەسگیركردن توومەتبار یەکەم دەس نریا وەبان چەك دزیاگ و بڕیگ پویل و چەن كەلوپەلیگتر و توومەتبار لە قسەیلی دان وەوە دا ک کەسیگ تریش لە تاوانەیل هاوبەشی بویە، وە بڕیار دادوەر توومەتبار دویەمیش دەسگیر کریا و هەردوگیان وەپەی ماددەی (443) لە یاسای سزادان عراقی گریان و لێكۆڵینەوە وەگەردیان وەردەوامە.
